**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE SVEIKATOS PRIEŽIŪROS ĮSTAIGOMS**

2020 m. spalio 30 d. Nr. TSP-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Lietuvos Respublikos sveikatos priežiūros įstaigų įstatymo 36 straipsnio 3 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

* 1. Perduoti laikinai, 99 metams, Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:
  2. viešajai įstaigai Rokiškio pirminės asmens sveikatos priežiūros centrui, įstaigos kodas 173223934, esančiam Juodupės g. 1A, LT-42106 Rokiškyje, turtą pagal pridedamą sąrašą (1 ir 2 priedai), bendra turto įsigijimo vertė 2020 m. rugsėjo 30 d. – 1196320,30 Eur, bendra turto likutinė vertė 2020 m. rugsėjo 30 d. – 603866,03 Eur, įstaigos nuostatuose nurodytai veiklai vykdyti;
  3. viešajai įstaigai Rokiškio rajono ligoninei, įstaigos kodas 173224274, esančiai V. Lašo g. 3, LT-42106, Rokiškyje, turtą pagal pridedamą sąrašą (3 ir 4 priedai), bendra turto įsigijimo vertė 2020 m. rugsėjo 30 d. – 2766697,12 Eur, bendra turto likutinė vertė 2020 m. rugsėjo 30 d. – 1443642,76 Eur, įstaigos nuostatuose nurodytai veiklai vykdyti;
  4. viešajai įstaigai Rokiškio psichikos sveikatos centrui, įstaigos kodas 173722563, esančiai Vytauto g. 35B, LT-42106 Rokiškyje, turtą pagal pridedamą sąrašą (5 priedas), turto įsigijimo vertė 2020 m. rugsėjo 30 d. – 39504,92 Eur, turto likutinė vertė 2020 m. rugsėjo 30 d. – 14673,90 Eur, įstaigos nuostatuose nurodytai veiklai vykdyti.

1. Pritarti Savivaldybės turto, išdėstyto 2 ir 4 priede, Savivaldybės ilgalaikio kilnojamo turto patikėjimo sutartims (pridedama).
2. Įgalioti:
   1. Rokiškio rajono savivaldybės merą pasirašyti Savivaldybės turto, nurodyto 1, 3 ir 5 priede, notaro patvirtintas patikėjimo sutartis;
   2. Savivaldybės administracijos direktorių, jam nesant – Savivaldybės administracijos direktoriaus pavaduotoją, pasirašyti turto nurodyto 2 ir 4 priede patikėjimo sutartis.
3. Pripažinti netekusiu galios:
   1. Rokiškio rajono savivaldybės tarybos 2014 m. sausio 31 d. sprendimo Nr. TS-8 „Dėl patalpų perdavimo pagal panaudos sutartį“ 2 punktą;
   2. Rokiškio rajono savivaldybės tarybos 2017 m. rugsėjo 29 d. sprendimo Nr. TS-161 „Dėl sutikimo perimti VšĮ Rokiškio rajono ligoninės valdomą turtą“ 3 punktą;
   3. Rokiškio rajono savivaldybės tarybos 2017 m. rugsėjo 29 d. sprendimo Nr. TS-162 „Dėl sutikimo perimti VšĮ Rokiškio pirminės asmens sveikatos priežiūros centro valdomą turtą“ 3 punktą;
   4. Rokiškio rajono Rokiškio rajono savivaldybės tarybos 2019 m. rugsėjo 27 d. sprendimo Nr. TS-202 „Dėl savivaldybės turto perdavimo“ 3 punktą;
   5. Rokiškio rajono savivaldybės tarybos 2020 m. vasario 27 d. sprendimą Nr. TS-48 „Dėl Rokiškio rajono savivaldybės turto perdavimo VšĮ Rokiškio rajono ligoninei valdyti, naudoti ir disponuoti juo pagal patikėjimo sutartį“.
4. Skelbti sprendimą teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PAGAL PATIKĖJIMO SUTARTĮ SVEIKATOS PRIEŽIŪROS ĮSTAIGOMS“ AIŠKINAMASIS RAŠTAS**

2020 m. spalio 12 d.

Rokiškis

**Parengto sprendimo projekto tikslai ir uždaviniai.**

Perduoti, laikinai 99 metams, Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono sveikatos priežiūros įstaigoms.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalis, Lietuvos Respublikos sveikatos priežiūros įstaigų įstatymo 36 straipsnio 3 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ (toliau – Tvarkos aprašas).

**Sprendimo projekto esmė.**

Lietuvos Respublikos sveikatos priežiūros įstaigų 36 straipsnio 3 dalyje, numatyta, kad savivaldybės sveikatos priežiūros įstaigos veiklai vykdyti reikalingas ilgalaikis turtas perduodamas pagal patikėjimo sutartį savivaldybių nustatyta tvarka.

Šiuo metu Savivaldybei nuosavybės teise priklausantį ilgalaikį turtą (1–5 priedai) pagal panaudos ir patikėjimo sutartis, naudoja Rokiškio pirminės asmens sveikatos priežiūros centras, Rokiškio rajono ligoninė ir Rokiškio psichikos sveikatos centras.

Vadovaujantis Tvarkos aprašu, siūloma laikinai, 99 metams, pagal patikėjimo sutartis 1–5 prieduose minimą turtą perduoti valdyti, naudoti ir disponuoti juo patikėjimo teise Savivaldybės sveikatos priežiūros įstaigoms.

**Galimos pasekmės, priėmus siūlomą tarybos sprendimo projektą:**

**teigiamos** – laikomasi galiojančių įstatymų, padidės finansavimas sveikatos priežiūros įstaigoms už teikiamas paslaugas iš VLK, nes į paslaugų kainą bus įskaičiuojama turto amortizacija;

**neigiamos** – nebus.

**Kokia sprendimo nauda Rokiškio rajono gyventojams.**

Nėra.

**Finansavimo šaltiniai ir lėšų poreikis**.

Sprendimo įgyvendinimui reikalingos biudžeto lėšos – apie 380 Eur notarinėms sutartims sudaryti.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Kristina Tūskienė |